Is-Sindku ta' Londra ħabbar li ċ-ċelebrazzjoni ta' lejlet l-Ewwel tas-Sena li kellhom isiru f'Londra tħassru minħabba ż-żieda fin-numru ta' każijiet ta' Covid-19 fir-Renju Unit. Għal din l-attività kellhom jattendu 6,500 ruħ. Tħabbar ukoll li minflok dan l-avveniment, xandira diretta tal-aktar avvenimenti li spikkaw matul l-2021 se tkun il-qofol taċ-ċelebrazzjonijiet ta' lejlet l-Ewwel tas-Sena f'Londra. Is-Sindku ta' Londra qal li din id-deċiżjoni ttieħdet fl-interess tas-sigurtà pubblika u żied jgħid li l-Gvern tar-Renju Unit se jkun qed jagħmel minn kollox biex ma jkomplix jinxtered il-varjant tal-Covid-19 tal-Omicron. "Dan ifisser li mhux se norganizzaw avveniment ta' ċelebrazzjoni fi Trafalgar Square għall-Ewwel tas-Sena. Dan se jkun diżappuntanti ħafna għal ħafna Londra, iżda rridu nieħdu l-passi t-tajbin biex innaqqsu t-tixrid tal-virus", spjega s-Sindku ta' Londra. Fl-istqarrija tiegħu, is-Sindku ta' Londra ħeġġeġ lin-nies biex joqogħdu d-dar. Din se tkun it-tieni sena konsekuttiva li ċ-ċelebrazzjonijiet tal-Ewwel tas-Sena ta' Londra tħassru minħabba l-pandemija tal-Covid-19. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61c20028043a5_rand.td-a-rec-img{text-align:left}.td_uid_3_61c20028043a5_rand.td-a-rec-img img{margin:0 auto 0 0}